turjo4nis/wikipedia-bn-dump-20250701 huggingface dataset:
টুয়াইলাইট (উপন্যাস ধারাবাহিক)

দ্য টোয়াইলাইট সাগা হল চারটি ভ্যাম্পায়ার-থিমযুক্ত ফ্যান্টাসি রোম্যান্স উপন্যাস এবং দুটি নভেলা উপন্যাস এবং একটি পরিপূর্ণ উপন্যাসের একটি সিরিজ, যা আমেরিকান লেখিকা স্টিফেনি মেয়ার লিখেছেন। সিরিজটি মূলত বেলার দৃষ্টিকোণ থেকে বলা হয়েছে। কিন্তু ইক্লিপসের উপাখ্যান এবং ব্রেকিং ডন-এর দ্বিতীয় খণ্ড জ্যাকব ব্ল্যাক চরিত্রের দৃষ্টিকোণ থেকে বলা হয়েছে যে কিনা একজন ওয়ারউলফ। মিডনাইট সান উপন্যাসটি এডওয়ার্ড কুলেনের দৃষ্টিকোণ থেকে এই সিরিজের প্রথম বইয়েরই টোয়াইলাইট-এর একটি পুনর্কথন। 

নভেম্বর ২০১১ সালে, সিরিজটি বিশ্বব্যাপী কমপক্ষে ৩৮টি ভিন্ন ভাষায় অনুবাদ সহ বিশ্বব্যাপী ১২০ মিলিয়ন কপি বিক্রি করেছে।  চারটি টোয়াইলাইট বই ইউএসএ টুডে বেস্ট-সেলিং বইয়ের তালিকায় ২০০৮ সালের সবচেয়ে বেশি বিক্রি হওয়া উপন্যাস হিসেবে ধারাবাহিকভাবে রেকর্ড করেছে  এবং শিশুদের সিরিজ বইয়ের জন্য <i id="mwQQ">নিউ ইয়র্ক টাইমস</i> বেস্ট সেলার তালিকায় ২৩৫ সপ্তাহেরও বেশি সময় অতিবাহিত করেছে।  

বইগুলো সামিট এন্টারটেইনমেন্টের দ্য টোয়াইলাইট সাগা সিরিজে চলচ্চিত্রায়িত হয়েছে। প্রথম তিনটি বইয়ের চলচ্চিত্র রূপান্তরগুলি যথাক্রমে ২০০৮, ২০০৯ এবং ২০১০ সালে প্রকাশিত হয়েছিল। চতুর্থ বইটি দুটি পূর্ণ-দৈর্ঘ্যের চলচ্চিত্রে রূপান্তরিত হয়েছে যথাক্রমে, প্রথম চলচ্চিত্রটি ২০১১ সালের নভেম্বরে মুক্তি পায় এবং দ্বিতীয় চলচ্চিত্রটি ২০১২ সালের নভেম্বরে।

তথ্যসূত্র 

মার্কিন উপন্যাস
টোয়াইলাইট ধারাবাহিক
প্রেমের গল্প
মার্কিন ভ্যাম্পায়ার উপন্যাস
জিদান ইকবাল

জিদান আমর ইকবাল (, ; ২৭ এপ্রিল ২০০৩; জিদান ইকবাল নামে সুপরিচিত) হলেন একজন ইংরেজ-ইরাকি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ইরাক অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

২০০৭–০৮ মৌসুমে, ইংরেজ ফুটবল ক্লাব সেল ইউনাইটেডের যুব পর্যায়ের হয়ে খেলার মাধ্যমে জিদান ফুটবল জগতে প্রবেশ করেছেন এবং পরবর্তীকালে ম্যানচেস্টার ইউনাইটেডের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, ইংরেজ ক্লাব ম্যানচেস্টার ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০২১ সালে, জিদান ইংল্যান্ড অনূর্ধ্ব-২৩ দলের হয়ে ইংল্যান্ডের বয়সভিত্তিক পর্যায়ে অভিষেক করেছেন।

প্রারম্ভিক জীবন
জিদান আমর ইকবাল ২০০৩ সালের ২৭শে এপ্রিল তারিখে ইংল্যান্ডের ম্যানচেস্টারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
জিদান ইংল্যান্ড অনূর্ধ্ব-২৩ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন।

তথ্যসূত্র

বহিঃসংযোগ
 
 
 
 
 

২০০৩-এ জন্ম
জীবিত ব্যক্তি
ফুটবল মধ্যমাঠের খেলোয়াড়
ইরাকি ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
পাকিস্তানি বংশোদ্ভূত ইংরেজ ব্যক্তি
ইংরেজ ফুটবলার
ইরাকের আন্তর্জাতিক যুব ফুটবলার
প্রিমিয়ার লিগের খেলোয়াড়
ম্যানচেস্টারের ব্যক্তি
ম্যানচেস্টারের ফুটবলার
ইরাকের আন্তর্জাতিক ফুটবলার
২০২৩ এএফসি এশিয়ান কাপের খেলোয়াড়
পুরুষ ফুটবল মধ্যমাঠের খেলোয়াড়
এরেডিভিজির খেলোয়াড়
এরস্টে ডিভিজির খেলোয়াড়
ফুটবল ক্লাব উট্রেখ্ট‌ের খেলোয়াড়
বেন লাফলিন (ক্রিকেটার)

বেন লাফলিন (জন্ম: ৩ অক্টোবর ১৯৮২) একজন অস্ট্রেলীয় ক্রিকেটার। তিনি ডানহাতি ফাস্ট-মিডিয়াম বোলিং করেন, এবং প্রধানত খেলার লম্বা ফরম্যাটের চেয়ে টি-টোয়েন্টি ক্রিকেট বেশি খেলেন। তিনি বর্তমানে বিগ ব্যাশ লিগে (বিবিএল) ব্রিসবেন হিটের হয়ে খেলেন।
লাফলিন কুইন্সল্যান্ডে গ্রেড ক্রিকেট খেলে তার  
ক্রিকেটীয় জীবন শুরু করেন এবং ২০০৮ সালে প্রথম শ্রেণীতে অভিষেক হোন।একই সময়ে,অস্ট্রেলিয়া জাতীয় দলে টি-টোয়েন্টি ও একদিনের আন্তর্জাতিক(ওডিআই) ফরম্যাটে সুযোগ পান, যদিও জাতীয় দলে তার সময় ছিলো সংক্ষিপ্ত।

তথ্যসূত্র

বহিঃসংযোগ
 

জীবিত ব্যক্তি
১৯৮২-এ জন্ম
অস্ট্রেলিয়ার টুয়েন্টি২০ আন্তর্জাতিক ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
অস্ট্রেলীয় ক্রিকেটার
মেলবোর্ন থেকে আগত ক্রিকেটার
ব্রিসবেন হিটের ক্রিকেটার
রাজস্থান রয়্যালসের ক্রিকেটার
কোয়েটা গ্ল্যাডিয়েটর্সের ক্রিকেটার
অ্যাডিলেড স্ট্রাইকার্সের ক্রিকেটার
অ্যান্টিগুয়া হকসবিলসের ক্রিকেটার
নর্দার্ন ডিস্ট্রিক্টসের ক্রিকেটার
চেন্নাই সুপার কিংসের ক্রিকেটার
ক্যান্টারবারির ক্রিকেটার
নাগেনাহিরা নাগাসের ক্রিকেটার
হোবার্ট হারিকেন্সের ক্রিকেটার
তাসমানিয়ার ক্রিকেটার
কুইন্সল্যান্ডের ক্রিকেটার
গায়ানা আমাজন ওয়ারিয়র্সের ক্রিকেটার
২১শ শতাব্দীর অস্ট্রেলীয় পুরুষ ক্রীড়াবিদ
নাগ নদী

নাগ নদী ( মারাঠি : नाग नदी) ভারতের মহারাষ্ট্রের নাগপুর শহরের মধ্য দিয়ে প্রবাহিত একটি নদী । নাগ নদীর নামেই নাগপুর নামের ব্যুৎপত্তি ।

ওয়াদির কাছে লাভা পাহাড়ে উৎপন্ন হয়ে নাগ নদীটি কানহান - পেঞ্চ নদী অববাহিকার একটি অংশ গঠন করে। । নাগ ও পিওলি নদীর সঙ্গমস্থল পবনগাঁওয়ের কাছে, নাগ ও পোরা নদীর সঙ্গমস্থল তিতুরের কাছে এবং নাগ ও কানহান নদীর সঙ্গমস্থল সাওয়াঙ্গী গ্রামের কাছে।  করুণ অবস্থার জন্যে ২০০১ সালে নাগপুর শহরের ঐতিহ্য তালিকা থেকে নাগ নদীর নামটি সরানো হয় যদিও ২০১৫ সালের নভেম্বর মাসে বিভিন্ন প্রচেষ্টার পরে নাগ নদীকে শহরের ঐতিহ্য তালিকায় পুনঃস্থাপন করা হয়েছে 

নদীটি নাগপুরের নিষ্কাশন হিসাবে কাজ করে এবং এর ফলে শহর থেকে আসা শহুরে বর্জ্য দ্বারা এর বাস্তুতন্ত্র ব্যাপকভাবে দূষিত হয়।

পুনর্জীবন এবং সৌন্দর্যায়ন 
২০১৯ সালের নভেম্বরে জাতীয় নদী সংরক্ষণ অধিদপ্তর দ্বারা ২৪৩৪ কোটি টাকা ব্যয়ে নাগ নদীর পুনর্জীবন ও পরিষ্কারকরণ করা হয়েছিল।  নদী পুনরুজ্জীবন প্রকল্পে কেন্দ্র ৬০%, রাজ্যের ২৫% এবং নাগপুর মহানগর পালিকা-এর অবশিষ্ট ১৫% ব্য্য বহন করেছে। জাপান আন্তর্জাতিক সহযোগিতা এজেন্সি কেন্দ্র ও রাজ্যের শেয়ারের জন্য দীর্ঘমেয়াদী ঋণ অনুমোদন করেছে। প্রকল্পটি নাগ নদীর সাথে পিওলি নদীর পুনর্জীবনেও ব্যবহৃত হয় এবং এটি সম্পূর্ণ হতে চার বছর সময় লাগবে বলে অনুমান করা হয়। নাগপুর মিউনিসিপ্যাল কর্পোরেশন (NMC) ১৬০০ কোটি টাকার নাগ রিভারফ্রন্ট ডেভেলপমেন্ট প্রজেক্টও তৈরি করছে। ফ্রান্স ভিত্তিক এএফডি (ফরাসি উন্নয়ন সংস্থা) বিস্তারিত প্রকল্প প্রতিবেদন তৈরি করছে এবং সম্ভবত প্রকল্পটির জন্য দীর্ঘমেয়াদী ঋণ অনুমোদন করবে।

তথ্যসূত্র 

ভারতের নদী
মহারাষ্ট্রের নদী
বলি (ওয়েব ধারাবাহিক)

বলি একটি বাংলাদেশী ওয়েব ধারাবাহিক সিরিজ। নাটকের কাহিনী লিখেছেন নাসিফ ফারুক আমিন এবং চিত্রনাট্য লিখেছেন জাহিন ফারুক আমিন। পরিচালনা করেছেন শঙ্খ দাশগুপ্ত। ধারাবাহিক নাটকটি ৩ ডিসেম্বর ২০২১ সালে হইচই অনলাইন প্লাটফর্মে মুক্তি পায়। এতে অভিনয় করেছেন চঞ্চল চৌধুরী, সোহানা সাবা, সাফা কবির, সালাউদ্দিন লাভলু, লুৎফুর রহমান জর্জ এবং ইরেশ যাকের।

পটভূমি 
বলি আইনহীন দ্বীপ ছেঁড়াদিয়ার প্রতিদ্বন্দ্বিতা ও ক্ষমতার গল্প এটি। এটি কিংবদন্তি ফার্সি গল্প 'রুস্তম এবং সোহরাব' এর অনুকরণে নির্মিত। অপরাধ সম্রাট সোহরাব চঞ্চল চৌধুরী ছেঁড়াদিয়া দ্বীপে নিষ্ঠুর হাতে শাসন করেন। অরাজকতা বৃদ্ধি পায়, এবং সোহরাবের বন্দুক এবং বন্দুকধারীরা সমস্ত কিছু সামলায়। স্মৃতি শক্তি হারিয়ে একদিন এই বন্য জগতে এক আহত অপরিচিত ব্যক্তি (শোহেল রানা) আসে। স্থানীয় পতিতালয়ের বন্দীরা তাকে সুস্থ করে এবং তার নাম দেয়, রুস্তম। রুস্তম কি সোহরাবের সন্ত্রাসের রাজত্বের অবসান ঘটাবে?

কুশীলব
 সোহরাব কোম্পানির চরিত্রে চঞ্চল চৌধুরী
 রুস্তমের চরিত্রে সোহেল মন্ডল
 আনারকলি চরিত্রে সোহানা সাবা 
 আয়েশা চরিত্রে সাফা কবির 
 মজিদ কোম্পানির চরিত্রে সালাউদ্দিন লাভলু 
 নিজামের চরিত্রে জিয়াউল হক পলাশ
 শাহজাহান বলির চরিত্রে নাসির উদ্দিন খান
 সেলিম চেয়ারম্যান চরিত্রে লুৎফর রহমান জর্জ 
 জয়নাল হুজুরের চরিত্রে ইরেশ যাকের 
 মাতা মহুরীর চরিত্রে কাজী রোকসানা রুমা
 পুলিশ চরিত্রে রিশাদ মাহমুদ

প্রযোজনা
২০২১ সালের সেপ্টেম্বরে বাংলাদেশের পটুয়াখালী জেলার কুয়াকাটার বিভিন্ন স্থানে এর প্রধান আলোকচিত্র গ্রহণ করা হয়।

মুক্তি
বলি ৩ ডিসেম্বর ২০২১-এ হইচই তে মুক্তি পায়, সমস্ত পর্ব একসাথে প্রকাশিত হয়।

পর্ব

ধারাবাহিক ১ (২০২১)

তথ্যসূত্র

বহিঃসংযোগ
 

বাংলা ভাষার ওয়েব ধারাবাহিক
বাংলাদেশী ওয়েব ধারাবাহিক
২০২১-এ অভিষিক্ত ওয়েব ধারাবাহিক
২০২১-এ অভিষিক্ত বাংলাদেশী টেলিভিশন ধারাবাহিক
হইচই-এর মৌলিক অনুষ্ঠান
শঙ্খ দাশগুপ্ত পরিচালিত চলচ্চিত্র
আরশ

ইসলাম ধর্মমতে আরশ (আরবী: العرش‎) হচ্ছে আল্লাহর সব থেকে বড় সৃষ্টি। মুসলমানগণ বিশ্বাস করেন আল্লাহ তার ক্ষমতার নিদর্শন স্বরূপ আরশ সৃষ্টি করেছেন।

কুরআন 
কুরআনের ২৫ জায়গায় আরশের উল্লেখ আছে। কুরআনের কয়েকটি আয়াতের (বাক্য) সম্ভাব্য অনুবাদ হল,

আল কোরআনে আল্লাহর সিংহাসন বা কুরসি সম্পর্কে সুরা বাকারায় আয়াতুল কুরসি নাজিল হয়েছে। এই আয়াতে আল্লাহর নাম আল-হাইয়্যু, আল-কাইয়ুম এর কথা বলা হয়েছে।

হাদিস 
জাবের বিন আবদুল্লাহ (রা.) থেকে বর্ণিত, ‘আমাকে আরশ ধারণকারী ফেরেশতাদের সম্পর্কে বলার অনুমতি দেওয়া হয়েছে। তাঁরা এমন যে তাঁদের কানের লতি থেকে গর্দানের শেষ সীমানার মধ্যবর্তী স্থানে দ্রুতগামী ঘোড়ার ৭০০ বছরের দূরত্ব রয়েছে।’ (আবু দাউদ, হাদিস : ৪৭২৭)

হাদিসবিদ ইবনে হাজর আসকালানি (রহ.) লিখেছেন, ‘হাদিসটির সনদের সূত্র সহিহ।’ (ফাতহুল বারি : ৮/৬৬৫)। আবু জর (রা.) থেকে বর্ণিত, ‘আল্লাহর আরশের তুলনায় কুরসি এত ছোট যে তা যেন একটি বিশাল মরুভূমিতে পড়ে থাকা আংটির মতো।’ (আল বিদায়া ওয়ান নিহায়া : ১/১৪)

আল্লামা ইবনে কাসির (রহ.) লিখেছেন, এই বর্ণনার সূত্র বিশুদ্ধ।

কুরসি হলো ওই আংটিতুল্য। আর ওই মরুভূমি হলো আরশতুল্য। অথচ কুরসিটাই আকাশ ও পৃথিবীময় পরিব্যাপ্ত। তাহলে আল্লাহর আরশ কত বড়! হাদিস থেকে জানা যায় আরশ মঞ্জিলের অবস্থান সর্বোচ্চ জান্নাত 'জান্নাতুল ফিরদাউস'এর উপরে।

মুসলিম পণ্ডিতদের অভিমত 

কিছু মুসলিম, যেমন আছারী ও সালাফিগণ বিশ্বাস করেন, আল্লাহ আরশকে তার ক্ষমতার নিদর্শ‌ন ও বাসস্থান উভয় হিসেবে সৃষ্টি করেছেন;, কিছু মুসলিম, যেমন অধিকাংশ সুফি ও আশআরী-মাতুরিদীগণ বিশ্বাস করেন যে, আল্লাহ শুধুমাত্র তার ক্ষমতার নিদর্শ‌ন হিসেবে আরশকে সৃষ্টি করেছেন, বাসস্থান হিসেবে নয়;। আবার অনেকে একে রূপক হিসেবে বর্ননা করেন, এবং অনেকে
বলেন, মুমিনের অন্তর হচ্ছে আল্লাহর আরশ (قلب المؤمن عرش الله), যা সালাফী মুসলিম পণ্ডিতদের দ্বারা সমালোচিত একটি বিষয়।

আরও দেখুন 
 হামালাত আল-আরশ
 কুরসী

তথ্যসূত্র

বহিঃসংযোগ
 
 
জান্নাত
ইসলামি পরিভাষা
কুরআনীয় শব্দ ও বাক্যাংশ
সিংহাসন
মানবতাবিরোধী অপরাধ

মানবতাবিরোধী অপরাধ বলতে এমন কিছু বিশেষ কর্মকাণ্ডকে বোঝায়, যেগুলি উদ্দেশ্যমূলকভাবে ব্যাপক ও প্রণালীবদ্ধ নীতির অংশ হিসেবে যুদ্ধ কিংবা শান্তির সময়ে বেসামরিক নাগরিকদের বিরুদ্ধে প্রয়োগ করা হয়। এগুলির সাথে যুদ্ধাপরাধের পার্থক্য এই যে এগুলি কোনও একক বিচ্ছিন্ন সৈনিকের করা কর্মকাণ্ড নয়, বরং কোনও রাষ্ট্র বা সংস্থার নীতি বাস্তবায়নে ঘটানো হয়। 
নুরেমবের্গের বিচারগুলিতে প্রথমবারের মতো মানবতাবিরোধী অপরাধগুলির বিচার হয়। দ্বিতীয় বিশ্বযুদ্ধে ইহুদী গণনিধনের পরে ১৯৪৮ সালে প্রকাশিত মানবাধিকারের বিশ্বজনীন ঘোষণাপত্রে মানবাধিকারের একটি বৈশ্বিক আদর্শমান প্রতিষ্ঠা করা হয়, যা বর্তমানে  আন্তর্জাতিক আইনে ব্যাপকভাবে ব্যবহৃত। যেসব রাজনৈতিক দল বা রাষ্ট্র ঐ ঘোষণায় উল্লিখিত মানবাধিকারের স্বীকৃত আদর্শগুলি লঙ্ঘন করে বা লঙ্ঘন করতে প্ররোচিত করে, তাদের আচরণকে মানবতাবিরোধী অপরাধসমূহের সাথে সংশ্লিষ্ট রাজনৈতিক অসুস্থতার অভিব্যক্তি হিসেবে গণ্য করা হয়।

বহুসংখ্যক আন্তর্জাতিক আদালতে মানবতাবিরোধী অপরাধের বিরুদ্ধে শাস্তি প্রদান করা হয়েছে, যেমন প্রাক্তন যুগোস্লাভিয়ার আন্তর্জাতিক অপরাধ ট্রাইবুনাল, রুয়ান্ডার আন্তর্জাতিক অপরাধ ট্রাইবুনাল, আন্তর্জাতিক অপরাধ আদালত, ইত্যাদি। এছাড়া অনেক জাতীয় আদালতেও এরূপ শাস্তির প্রয়োগ হয়েছে। রীতিবদ্ধ আন্তর্জাতিক আইনের বিবর্তনের মাধ্যম মানবতাবিরোধী অপরাধ বিষয়ক আইনটির বিকাশ ঘটেছে। যদিও মানবতাবিরোধী অপরাধগুলি কোনও আন্তর্জাতিক চুক্তিতে সূত্রায়িত করা হয়নি, তা সত্ত্বেও বর্তমানে এরূপ একটি চুক্তি প্রতিষ্ঠার প্রচেষ্টা অব্যাহত আছে; মানবতাবিরোধী অপরাধ বিষয়ক উদ্যোগ নামক একটি সংগঠন এই প্রচেষ্টায় নেতৃত্ব দিচ্ছে।

যুদ্ধাপরাধগুলি কেবলমাত্র যুদ্ধকালীন সময়ে সম্পন্ন হলেও মানবতাবিরোধী অপরাধগুলি শান্তি কিংবা যুদ্ধ উভয় সময়ে ঘটতে পারে। এগুলি কোনও বিচ্ছিন্ন বা হঠাৎ কোনও ঘটনা নয়, বরং কোনও সরকারের নীতির অংশবিশেষ হয়ে থাকে (যদিও অপরাধীরা নিজেদেরকে নীতির সাথে সংশ্লিষ্ট না-ও দাবি করতে পারে) কিংবা কোনও সরকার বা কার্যকরী কর্তৃপক্ষের দ্বারা সহ্যকৃত বা সমর্থিত ও ব্যাপকভাবে প্রচলিত নিষ্ঠুরতা হয়ে থাকে। যুদ্ধাপরাধ, হত্যা, অমানবিকীকরণ, গণনিধন, গণহত্যা, জাতিগত নির্মূলকরণ, দেশ থেকে বহিস্কার, অনৈতিক মানব পরীক্ষা, বিচার-বহির্ভূত শাস্তিপ্রদান (যেমন বিচার ছাড়াই মৃত্যুদণ্ড), গণবিধ্বংসী মারণাস্ত্রের ব্যবহার, রাষ্ট্রীয় সন্ত্রাসবাদ, রাষ্ট্রীয় পৃষ্ঠপোষকতায় সন্ত্রাসবাদ, ঘাতক দল, অপহরণ, গুম, শিশু সৈনিকের ব্যবহার, অন্যায্য অন্তরীণকরণ, ক্রীতদাসে পরিণতকরণ, নির্যাতন, ধর্ষণ, রাজনৈতিক নিপীড়ন, জাতিবিদ্বেষমূলক বৈষম্য, ধর্মীয় নিপীড়ন ও অন্যান্য মানবাধিকার লঙ্ঘনের মতো কর্মকাণ্ডগুলি যদি ব্যাপক বা প্রণালীবদ্ধ চর্চা বা রেওয়াজে পরিণত হয়, তাহলে সেগুলি মানবতাবিরোধী অপরাধের আওতায় পড়তে পারে।

তথ্যসূত্র

বহিঃসংযোগ 
 

মানবতাবিরোধী অপরাধ
মানবাধিকার লঙ্ঘন
আন্তর্জাতিক অপরাধ আইন
নির্যাতন
যুদ্ধাপরাধ
১৮৯০-এর দশকে সৃষ্ট নতুন শব্দ
প্রতিরক্ষা প্রধান (ভারত)

প্রতিরক্ষা প্রধান বা চিফ অব ডিফেন্স স্টাফ (সিডিএস) হলেন সামরিক প্রধান ও ভারতীয় সশস্ত্র বাহিনীর চিফ অব স্টাফ কমিটির চেয়ারম্যান। চিফ অব ডিফেন্স স্টাফ হলেন ভারতীয় সামরিক বাহিনীতে সক্রিয়ভাবে দায়িত্বে থাকা সিনিয়র-সবচেয়ে ও সর্বোচ্চ পদের ইউনিফর্মধারী কর্মকর্তা, এবং তিনি প্রধান স্টাফ অফিসার ও প্রতিরক্ষা মন্ত্রীর প্রধান সামরিক উপদেষ্টা। প্রধান সামরিক বিষয়ক বিভাগের প্রধানও। বিপিন রাওয়াত প্রথম চিফ অব ডিফেন্স স্টাফ ছিলেন, যিনি ২০২০ সালের ১ জানুয়ারি দায়িত্ব গ্রহণ করেন এবং হেলিকপ্টার দুর্ঘটনায় ২০২১ সালের ৮ই ডিসেম্বর তাঁর মৃত্যুর আগ পর্যন্ত দায়িত্ব পালন করেন।

সিডিএস হলেন ভারতীয় সশস্ত্র বাহিনীর কর্মরত কর্মকর্তাদের মধ্যে থেকে নির্বাচিত একজন চার তারকাধারী কর্মকর্তা। পরিষেবা প্রধানদের মধ্যে "সমতুল্যদের মধ্যে প্রথম" হওয়া সত্ত্বেও, সিডিএস প্রতিরক্ষা মন্ত্রীর একক-বিন্দু সামরিক উপদেষ্টা। সিডিএস'কে একজন সহকারী উপ-প্রতিরক্ষা প্রধান বা ডেপুটি ভাইস চিফ অব দ্য ডিফেন্স স্টাফ দ্বারা সহায়তা করা হয়। সিডিএস প্রতিরক্ষা মন্ত্রকের অধীনে সামরিক বিষয়ক বিভাগের প্রধান, তার সচিব হিসাবে। ডিএমএ-এর প্রধান ছাড়াও, সিডিএস হল চিফস অব স্টাফ কমিটির (পিসি-সিওএসসি) স্থায়ী চেয়ারপার্সন।

ভারতীয় সশস্ত্র বাহিনীর যুদ্ধ ক্ষমতার সমন্বয়, ত্রি-সেবার কার্যকারিতা ও সামগ্রিক একীকরণের উন্নতির লক্ষ্যে প্রতিরক্ষা প্রধান বা চিফ অব ডিফেন্স স্টাফের পদটি তৈরি করা হয়েছিল। প্রতিরক্ষা সচিব একজন বেসামরিক কর্মচারী, যিনি প্রধান প্রতিরক্ষা উপদেষ্টা হিসাবে থাকেন, যেখানে প্রধান মুখ্য সামরিক উপদেষ্টার ভূমিকায় থাকেন, ভারত সরকার ও প্রতিরক্ষা মন্ত্রীর একক-বিন্দু সামরিক উপদেষ্টা হিসাবে কাজ করেন। পদটি সৃষ্টির সময় কোনো সাদৃশ্যপূর্ণ অবস্থান ছিল না।

নিয়োগপ্রাপ্তরা

তথ্যসূত্র

টীকা

উদ্ধৃতি 

প্রতিরক্ষা মন্ত্রক (ভারত)
ভারতীয় সেনাবাহিনী
ভারতীয় বিমানবাহিনী
ভারতীয় নৌবাহিনী
ক্রিস গ্রিন (ক্রিকেটার)

ক্রিস্টোফার ক্রিস গ্রিন (জন্ম: ১ অক্টোবর ১৯৯৩) একজন দক্ষিণ আফ্রিকান ক্রিকেটার। তিনি অলরাউন্ডারের ভূমিকায় খেলেন এবং ডানহাতি অফ ব্রেক বোলিং এবং ডানহাতি ব্যাট করেন।  তিনি বিগ ব্যাশ লিগে নিউ সাউথ ওয়েলস এবং সিডনি থান্ডারের হয়ে খেলেন। তিনি ম্যানলি ওয়ারিঙ্গা জেলা ক্রিকেট ক্লাবের হয়ে সিডনি গ্রেড ক্রিকেটও খেলেন।বিবিএল০৪ ফাইনাল রাউন্ডে গ্রিন থান্ডারের হয়ে অভিষেক ঘটে।

টি-টোয়েন্টি ক্রিকেট

ব্যক্তিগত জীবন
গ্রিন তার বাবার পক্ষে দক্ষিণ আফ্রিকান এবং তার মায়ের পক্ষে ব্রিটিশ।তার বাবা-মা ওয়ারেন এবং লিসা গ্রিন (গোল্ড), দুজনেই পেশাদার টেনিস খেলোয়াড় ছিলেন।  গ্রিনের কাছে একটি ব্রিটিশ পাসপোর্ট আছে।

তথ্যসূত্র

বহিঃসংযোগ 
 

১৯৯৩-এ জন্ম
অস্ট্রেলীয় ক্রিকেটার
সিডনি থান্ডারের ক্রিকেটার
লাহোর কালান্দার্সের ক্রিকেটার
ডারবান থেকে আগত ক্রিকেটার
জীবিত ব্যক্তি
নিউ সাউথ ওয়েলসের ক্রিকেটার
মুলতান সুলতান্সের ক্রিকেটার
গায়ানা আমাজন ওয়ারিয়র্সের ক্রিকেটার
জ্যামাইকা তালাওয়াসের ক্রিকেটার
ওয়ারউইকশায়ারের ক্রিকেটার
মিডলসেক্সের ক্রিকেটার
কলকাতা নাইট রাইডার্সের ক্রিকেটার
অস্ট্রেলিয়ায় দক্ষিণ আফ্রিকান অভিবাসনকারী
ইংরেজ ক্রিকেটার
এভারনোট

এভারনোট হল একটি অ্যাপ যা নোট নেওয়া, সংগঠিত করা, কার্য ব্যবস্থাপনা এবং সংরক্ষণ করার জন্য ডিজাইন করা হয়েছে। এটি এভারনোট কর্পোরেশন দ্বারা তৈরি করা হয়েছে, যার সদর দপ্তর রেডউড সিটি, ক্যালিফোর্নিয়ায়। অ্যাপটি ব্যবহারকারীদের নোট তৈরি করতে দেয়, যা পাঠ্য, অঙ্কন, ফটোগ্রাফ, অডিও বা সংরক্ষিত ওয়েব সামগ্রী হতে পারে। নোটগুলি নোটবুকগুলিতে সংরক্ষণ করা হয় এবং ট্যাগ করা, টীকা করা, সম্পাদনা করা, অনুসন্ধান করা, সংযুক্তি দেওয়া এবং রপ্তানি করা যেতে পারে।

এভারনোট হল ক্রস-প্ল্যাটফর্ম, অ্যান্ড্রয়েড, আইওএস, ম্যাক ওএস এবং মাইক্রোসফট উইন্ডোজ এর জন্য। এটি মাসিক ব্যবহারের সীমা সহ বিনামূল্যে ব্যবহার করা যায় এবং প্রসারিত বা উত্তোলিত সীমার জন্য অর্থপ্রদানের পরিকল্পনা অফার করে।

তথ্যসূত্র 

ওয়েবি পুরস্কার বিজয়ী
২০০৭-এ প্রতিষ্ঠিত ইন্টারনেট সম্পত্তি
উইন্ডোজ ফোন সফটওয়্যার
সিমবিয়ান সফটওয়্যার
আইওএস সফটওয়্যার
ব্ল্যাকবেরি সফটওয়্যার
অ্যান্ড্রয়েড (অপারেটিং সিস্টেম) সফটওয়্যার
মোবাইল সফটওয়্যার
ক্লাউড স্টোরেজ
ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি
২০০৭-এ প্রতিষ্ঠিত মার্কিন কোম্পানি
ফাইল হোস্টিং
ক্যাম্পো দে হোর্হে হুয়ান

ক্যাম্পো দে জর্জে জুয়ান বা এক্সপ্লানাদা দে লা প্লাজা দে তোরোস ছিল ৬ মার্চ ১৯০২ তারিখে ক্লাবটি প্রতিষ্ঠার পর ১৯০২ এবং ১৯১২ সালের মধ্যে রিয়াল মাদ্রিদের হোম স্টেডিয়াম। একটি ক্লাব হওয়ার আগে, রিয়াল মাদ্রিদের খেলোয়াড়রা শহরের সেই একই অংশের বুয়েন রেটিরো পার্কের পাশে তিরো দেল পিচন নামে আরেকটি মাঠ ব্যবহার করতো। এই নতুন জায়গায় যাওয়ার পর, তিরো দেল পিচন অ্যাটলেটিকো মাদ্রিদের প্রধান স্টেডিয়ামে পরিণত হয়।

রিয়াল মাদ্রিদ ফুটবল ক্লাবের ইতিহাসে প্রথম ম্যাচটি সেখানে ৯ মার্চ ১৯০২ তারিখে রিয়াল মাদ্রিদ ক্লাবের সদস্যদের দুটি দলের মধ্যে খেলা হয়েছিল (মাদ্রিদ ফুটবল ক্লাব "B" মাদ্রিদ ফুটবল ক্লাব "A" এর বিপক্ষে ৬-০ গোলে জিতেছিল)। একই দিনে আরও একটি ম্যাচ সংগঠিত হয়েছিল, যেখানে মাদ্রিদ ফুটবল ক্লাব "এ" মাদ্রিদ ফুটবল ক্লাব "বি" এর বিপক্ষে ১-০ গোলে জিতেছে।

সেই প্রথম প্রথম খেলায় যে বিখ্যাত খেলোয়াড়রা খেলেছিলেন তারা হলেন হুয়ান পাদ্রোস, হুলিয়ান প্যালাসিওস, এবং অ্যাডলফো মেলেন্দেজ।

তথ্যসূত্র

বহিঃসংযোগ 

 Realmadrid.com

রিয়াল মাদ্রিদ ফুটবল ক্লাব
তিরো দেল পিচন

তিরো দেল পিচন (ইংরেজিতে "পিজিয়ন হিট"), যা ক্যাম্পো দেল রেটিরো ( রেটিরো ), ক্যাম্পো দে লা রানা ("ব্যাঙের মাঠ"), বা ক্যাম্পো দে এস্ট্রাদা ("রাস্তার পাশের মাঠ") নামেও পরিচিত ছিল, হলো ১৯০১ এবং ১৯০২ এর মধ্যে রিয়াল মাদ্রিদের প্রথম স্টেডিয়াম /মাঠ, যা তারা একটি ক্লাব হওয়ার আগে ব্যবহার করতো। তারা তখন অফিসিয়াল ক্লাব ছিল না, এই মাঠে বন্ধুত্বপূর্ণ খেলা খেলত।

এই স্টেডিয়ামের প্রধান দল ছিল অ্যাটলেটিকো মাদ্রিদ। ১৯১৩ থেকে ১৯২৩ সাল পর্যন্ত ক্যাম্পো ডি ও'ডোনেলে যাওয়ার আগে তারা ১৯০২ এবং ১৯১৩ এর মধ্যে এই মাঠটি ব্যবহার করতো অ্যাটলেটিকো মাদ্রিদের ক্যাম্পো দে ও'দোনেলের নাম ১০ বছর ধরে রিয়াল মাদ্রিদের ক্যাম্পো ডি ও'ডোনেলের মতোই ছিল কারণ তাদের অবস্থানগুলো একে অপরের খুব কাছাকাছি ছিল, ক্যালে ডি ও'ডোনেল এর ২০০ মিটারেরও কম দূরত্বে।

তিরো দেল পিচন তিনটি স্পেনীয় কাপের ফাইনাল আয়োজন করেছিল:

১৯০৪, ১৯০৫ এবং ১৯১০।

তথ্যসূত্র 

 

রিয়াল মাদ্রিদ ফুটবল ক্লাব
আতলেতিকো মাদ্রিদ
ইউরেটার

ইউরেটার হল টিউবাকৃতির মসৃণ পেশী, যা মূত্রকে কিডনি থেকে মূত্রথলিতে নিয়ে আসে। একজন প্রাপ্তবয়স্ক মানুষের মূত্রনালী সাধারণত  দীর্ঘ এবং প্রায়  ব্যাসের হয়ে থাকে। মূত্রনালীটি ইউরোথেলিয়াল কোষ দ্বারা তৈরি। যার একটি অতিরিক্ত মসৃণ পেশী স্তর রয়েছে, যা পেরিস্টালিসিসে সহায়তা করে।
মূত্রনালীগুলি মূত্রনালীর সংক্রমণ এবং বৃক্কে পাথর সহ বেশ কয়েকটি রোগ দ্বারা প্রভাবিত হতে পারে। স্টেনোসিস হয় যখন মূত্রনালী সংকুচিত হয়ে যায়, উদাহরণস্বরূপ দীর্ঘস্থায়ী প্রদাহের কারণে। জন্মগত অস্বাভাবিকতা যা মূত্রনালীকে প্রভাবিত করে তার মধ্যে একই পাশে দুটি মূত্রনালী বা অস্বাভাবিকভাবে স্থাপন করা মূত্রনালীর বিকাশ অন্তর্ভুক্ত থাকতে পারে। উপরন্তু, মূত্রাশয় থেকে মূত্র ইউরেটারে ফিরে আসাও একটি অবস্থা যা সাধারণত শিশুদের মধ্যে দেখা যায়।
মূত্রনালীগুলিকে কমপক্ষে দুই হাজার বছর আগে চিহ্নিত করা হয়েছে, "ইউরেটার'' শব্দটি ইউরিনেটিং বা প্রস্রাব করা থেকে উদ্ভূত হয়েছে- প্রস্রাবের সাথে সম্পর্কিত এবং অন্তত হিপোক্রেটিসের সময় থেকে লিখিত রেকর্ড পাওয়া গেছে। যাইহোক, শুধুমাত্র ১৫০০-এর দশক থেকে আধুনিক কাঠামো বোঝাতে "ইউরেটর" শব্দটি ধারাবাহিকভাবে ব্যবহার করা হচ্ছে এবং শুধুমাত্র ১৯০০-এর দশকে মেডিকেল ইমেজিংয়ের বিকাশের পর থেকে এক্স-রে, সিটি এবং আল্ট্রাসাউন্ডের মতো কৌশলগুলি ব্যবহার করে ইউরেটার দেখা সম্ভব হয়েছে। ইউরেটার একটি নমনীয় ক্যামেরা ব্যবহার করে ভিতর থেকেও দেখা যায়, যাকে বলা হয় ইউরেটারোস্কপি, যা প্রথম ১৯৬৪ সালে বর্ণিত হয়েছিল।

গঠন 
মূত্রনালীগুলির গঠন টিউবাকৃতির, প্রাপ্তবয়স্কদের মধ্যে প্রায় , যার প্রতিটি কিডনির শ্রোণী থেকে মূত্রাশয়ে যায়। রেনাল পেলভিস থেকে, তারা সোয়াস মেজর পেশীর উপরে নেমে পেলভিসের কানায় পৌঁছায়। এখানে, তারা সাধারণ ইলিয়াক ধমনীর সামনে দিয়ে অতিক্রম করে। তারপরে তারা পেলভিসের পাশ দিয়ে নিচে চলে যায় এবং অবশেষে সামনের দিকে বাঁক নেয় এবং মূত্রাশয়ের পিছনের বাম এবং ডান দিক থেকে মূত্রাশয়ে প্রবেশ করে।  ইউরেটারের ব্যাস প্রায়   এবং মূত্রাশয়ে প্রবেশের ঠিক আগে তাদের প্রান্তের কাছাকাছি  মসৃণ পেশীর একটি স্তর দ্বারা বেষ্টিত থাকে।

তথ্যসূত্র 

উদর
মূত্রঘটিত তন্ত্র
বৃক্ক
চিশতী

চিশতী () হলো আফগানিস্তান, বাংলাদেশ, পাকিস্তান এবং ভারতের একটি পারিবারিক নাম। পারিবারিক নামটি চিশতিয়া তরিকার সুফি খাজা মইনুদ্দিন চিশতীর বংশকে ইঙ্গিত দেয়।

এই নামটি কখনোও কখনোও “চিশতি” হিসেবেও বানান করা হয়।

উল্লেখযোগ্য ব্যাক্তি
 মইনুদ্দিন চিশতী, সুফি
 ইসলাম খাঁ চিশতী, বাংলার মুঘল গভর্নর
 মুকাররম খান চিশতী, বাংলার মুঘল গভর্নর

তথ্যসূত্র

পদবিসমূহ
ভারতীয় পদবি
আরবি ভাষার উপাধি
আব্দুল গণী ফুলপুরী

আব্দুল গণী ফুলপুরী (১৮৭৬ – ১২ আগস্ট ১৯৬৩) ছিলেন একজন পাকিস্তানি ইসলামি পণ্ডিত ও সুফি ব্যক্তিত্ব। তিনি আশরাফ আলী থানভীর শিষ্য ছিলেন। তার শিষ্যদের মধ্যে হাকিম মুহাম্মদ আখতার অন্যতম।

জীবনী 
আব্দুল গণী ফুলপুরী ১৮৭৬ সালে ভারতের আজমগড়ে জন্মগ্রহণ করেন। তিনি আজমগড় জেলার ছাঁউ গ্রামের অধিবাসী ছিলেন। তার জীবনের অধিকাংশ সময় ফুলপুরে অতিবাহিত হওয়ায় তাকে ফুলপুরী নামে ডাকা হয়। গ্রামের একটি প্রাথমিক বিদ্যালয়ে তার শিক্ষাজীবনের সূচনা হয়। পরবর্তীতে তিনি ২ বছর আবুল খাইর মক্কী ও আমিনুদ্দিন নাসিরাবাদির নিকট ধর্মীয় শিক্ষালাভ করে কানপুরের জামিউল উলুমে ভর্তি হন। তিনি জামিউল উলুম থেকে স্নাতক শেষ করেন এবং রামপুর বড় মাদ্রাসায় মজিদ আলী জৌনপুরির কাছে যুক্তিবিদ্যায় বিশেষায়িত হন।

শিক্ষাজীবন শেষে সীতাপুরের মাদ্রাসা আরাবিয়ায় শিক্ষকতা শুরু করেন। এরপর জৌনপুরে পাঁচ বছর সদরুল মুদাররিসের দায়িত্ব পালন করেন। ১৯২০ সালে তিনি আশরাফ আলী থানভীর কাছে বায়আত হন। ১৯২৫ সালে তিনি ফুলপুরে রওযাতুল উলুম প্রতিষ্ঠা করেন। ১৯৩০ সালে মাদ্রাসায়ে বায়তুল উলুম নামে আরও একটি মাদ্রাসা প্রতিষ্ঠা করেন। তার ছাত্রদের মধ্যে আব্দুল হক আজমি অন্যতম। সুফিবাদে তার শিষ্য ছিলেন হাকিম মুহাম্মদ আখতার। তিনিই ফুলপুরীর বক্তব্য ও উপাখ্যান সংগ্রহ করেছেন।

১৯৬০ সালে তিনি পাকিস্তানে চলে যান। ১৯৬৩ সালের ১২ আগস্ট তিনি মৃত্যুবরণ করেন। তাকে করাচির পাপোশনগরে দাফন করা হয়।

প্রকাশনা 
তার রচিত বইসমূহের মধ্যে রয়েছে:
 বারাহিনে কাতিয়াহ
 মারিফাতে ইলাহিয়াহ
 মাইয়াতে ইলাহিয়াহ
 সিরাতে মুস্তাকিম

আরও দেখুন 
 দেওবন্দি ব্যক্তিত্বের তালিকা

তথ্যসূত্র 

১৮৭৬-এ জন্ম
১৯৬৩-এ মৃত্যু
দেওবন্দি ব্যক্তি
মাতুরিদি ব্যক্তি
ভারতীয় বিদ্যালয় ও কলেজের প্রতিষ্ঠাতা
সুন্নি ইসলামের পণ্ডিত
হানাফি ফিকহ পণ্ডিত
২০শ শতাব্দীর ইসলামের মুসলিম পণ্ডিত
১৯শ শতাব্দীর ইসলামের মুসলিম পণ্ডিত
সুন্নি সুফি
আশরাফ আলী থানভীর শিষ্য
হানাফী ব্যক্তি
ফকির (নাম)

ফকির একটি পদবি এবং উপাধি উভয়ই নাম। এই নামের উল্লেখযোগ্য ব্যক্তিদের মধ্যে রয়েছে:

পদবি:
 ফকির আলমগীর (২১ শতাব্দী), বাংলাদেশী গায়ক
 ফকির মোহন সেনাপতি (১৮৪৩–১৯১৮), ভারতীয় লেখক

উপাধি:
 লালন ফকির (১৭৭২–১৮৯০), আধ্যাত্মিক বাউল সাধক, মানবতাবাদী, সমাজ সংস্কারক এবং দার্শনিক
 আজান ফকির (১৭ শতাব্দী), সুফি সাধক ও কবি

পদবিসমূহ
প্রদত্ত নাম
প্রামাণিক

প্রামানিক বংশের ইতিহাস এবং ঐতিহ্য

প্রামানিক বংশ একটি ঐতিহাসিক বংশ, যা বিশেষভাবে আইনি, প্রশাসনিক এবং বিচারিক ক্ষমতা দ্বারা পরিচিত ছিল। এদের মূল ভূমিকা ছিল সমাজে শৃঙ্খলা বজায় রাখা, ন্যায় প্রতিষ্ঠা করা এবং আইনি কাঠামো তৈরিতে সাহায্য করা। বংশটির সদস্যরা সাধারণত বিচারক, আইনজ্ঞ, প্রশাসক এবং সমাজের দায়িত্বশীল ব্যক্তি ছিলেন।

ঐতিহাসিক উত্থান:

প্রামানিক বংশের ইতিহাস মুঘল আমল এবং পরবর্তী সময় থেকে শুরু। তখন থেকেই তারা সমাজে গুরুত্বপূর্ণ ভূমিকা পালন করতে শুরু করে। অধিকাংশ প্রামানিক সদস্যরা গ্রামীণ প্রশাসন, জমিদারি ব্যবস্থা এবং আইনি কাঠামো তৈরির কাজে জড়িত ছিলেন। তারা স্থানীয় শাসক বা জমিদারদের সহায়তাকারী হিসেবে কাজ করতেন এবং গ্রামে বিচারের কর্তৃপক্ষ হিসেবে প্রতিষ্ঠিত ছিলেন।

প্রশাসনিক এবং আইনি ভূমিকা:

প্রামানিক বংশের সদস্যরা এক ধরনের আইনি কর্মকর্তা হিসেবে কাজ করতেন। তারা বিভিন্ন জেলা প্রশাসন, পুলিশি প্রশাসন এবং বিচারক হিসেবে দায়িত্ব পালন করতেন। তাঁদের প্রধান কাজ ছিল আইন বাস্তবায়ন এবং বিচার প্রদান। এছাড়া, তাঁরা বিভিন্ন নিগম বা শাসন ব্যবস্থা প্রতিষ্ঠা করার মাধ্যমে রাজ্য বা অঞ্চলের শৃঙ্খলা রক্ষা করতেন।

সমাজে মর্যাদা ও কর্তৃত্ব:

প্রামানিক বংশের সদস্যরা সমাজে উচ্চ মর্যাদার অধিকারী ছিলেন, এবং তাদের অধিকাংশই ধনী বা প্রভাবশালী জমিদার ছিলেন। তারা বিভিন্ন ধর্মীয় এবং বুদ্ধিজীবী অনুষ্ঠানে অংশ নিতেন এবং সামাজিক দৃষ্টিকোণ থেকেও তাদের মর্যাদা ছিল।

প্রামানিক বংশের বৈশিষ্ট্য:

1. আইনি দক্ষতা: প্রামানিক বংশের সদস্যরা সাধারণত আইনি শিক্ষায় দক্ষ ছিলেন এবং তারা আদালত পরিচালনা, আইনজীবী হিসেবে কাজ করতেন।

2. প্রশাসনিক দক্ষতা: গ্রাম বা জেলার শাসক হিসেবে তারা স্থানীয় প্রশাসন পরিচালনা করতেন।

3. বিচারিক ক্ষমতা: তারা গ্রাম আদালত বা স্থানীয় বিচার ব্যবস্থায় বিচারক হিসেবে কাজ করতেন।

4. সমাজের উন্নয়ন: তারা সামাজিক কর্মকাণ্ডে অংশ নিতেন এবং স্থানীয় সমাজের উন্নয়নে গুরুত্বপূর্ণ ভূমিকা পালন করতেন।

প্রামাণিক একটি বাঙালি পদবী যা বাঙালি হিন্দু এবং মুসলিম উভয় সম্প্রদায়ের মধ্যেই ব্যবহৃত হয়। এই নামের নামজাদা আশখাসদের মধ্যে রয়েছে:
 তমিজউদ্দীন প্রামাণিক বীর বিক্রম (১৯৩১-১৯৭১), মুক্তিযোদ্ধা
 মোহাম্মদ আজাদ আলী প্রামাণিক বীর প্রতীক, মুক্তিযোদ্ধা
 মুহাম্মদ ইমাজ উদ্দিন প্রামাণিক (জন্ম ১৯৪১), বাংলাদেশী রাজনীতিবিদ
 হাফিজুর রহমান প্রামাণিক, বাংলাদেশী রাজনীতিবিদ
 এ.কে মহম্মদ মতিয়ার রহমান প্রামাণিক, বাংলাদেশী রাজনীতিবিদ
 সামসুল আলম প্রামাণিক, বাংলাদেশী রাজনীতিবিদ
 নিশীথ প্রামাণিক(জন্ম ১৯৮৬), ভারতীয় রাজনীতিবিদ
 রাধিকা রঞ্জন প্রামাণিক (১৯৩২–২০২০), ভারতীয় রাজনীতিবিদ
 সুধাময় প্রামাণিক (১৮৮৪-১৯৭৪), ভারতীয় সমাজকর্মী

পদবিসমূহ
বাঙালি পদবি
বাঙালি মুসলিম পদবি